stanford-oval/wikipedia huggingface dataset:
Jaaskamonkoski

Jaaskamonkoski on Pudasjärven kaupungissa Ervastin kylässä Iijoen varressa sijaitseva koski. Se sijaitsee kantatien 78 lähellä noin 30 kilometriä Pudasjärven keskustaajamasta Kurenalta kaakkoon.
Alue on tunnettu virkistyskalastusalueestaan. Koskeen on istutettu useiden vuosien ajan kesäisin kirjolohta. Kalastus onnistuu sekä rannalta että veneestä.
Irma Heijting-Schuhmacher

| Mitalit | Mitalit | Mitalit |  |
| --- | --- | --- | --- |
|  Schuhmacher vuonna 1951. |  Schuhmacher vuonna 1951. |  Schuhmacher vuonna 1951. |  |
Maa:   Alankomaat
Naisten uinti
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | 4×100 m vapaauintiviesti |  |
|  Pronssia | Lontoo 1948 | 4×100 m vapaauintiviesti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Wien 1950 | 100 m vapaauinti |  |
|  Kultaa | Wien 1950 | 4×100 m vapaauintiviesti |  |
|  Hopeaa | Monte Carlo 1947 | 4×100 m vapaauintiviesti |  |
|  Hopeaa | Wien 1950 | 400 m vapaauinti |  |
Irma Heijting-Schuhmacher (24. helmikuuta 1925 Ginneken en Bavel – 8. tammikuuta 2014 Berkeley Vale, Uusi Etelä-Wales, Australia) oli alankomaalainen uimari, joka saavutti urallaan kaksi olympiamitalia. Hän sai pronssia 4×100 metrin vapaauintiviestistä Lontoosta 1948, ja neljä vuotta myöhemmin Helsingistä hän saavutti samalta matkalta hopeaa. Hän osallistui myös kummissakin olympialaisissa henkilökohtaiseen 100 metrin vapaauintiin sijoittuen kuudenneksi molemmilla kerroilla. Pitkän radan EM-kilpailuista hän saavutti kaksi kultaa ja kaksi hopeaa.
Aiheesta muualla

Kuvia tai muita tiedostoja aiheesta Irma Heijting-Schuhmacher Wikimedia Commonsissa
Inghill Johansen

| Inghill Johansen |
| --- | --- |
 Johansen vuonna 2023.
Henkilötiedot
Syntynyt: 9. kesäkuuta 1958 (ikä 66)
Kansalaisuus:  norjalainen
Ammatti:  kirjailija
Kirjailija
Tuotannon kieli: norja
Esikoisteos:  Hjertehvitt (1991)
Palkinnot
 Dobloug-palkinto (2016) Amalie Skram -palkinto (2019) 
Aiheesta muualla
Löydä lisää kirjailijoitaKirjallisuuden teemasivulta
Inghill Johansen (s. 9. kesäkuuta 1958) on norjalainen kirjailija, jonka esikoisromaani Hjertehvitt ilmestyi vuonna 1991.
Aiheesta muualla

Kuvia tai muita tiedostoja aiheesta Inghill Johansen Wikimedia Commonsissa
Ivar Berendsen

Ivar Berendsen (1865 Kööpenhamina – 1939) oli tanskalainen juristi, poliitikko ja Suomen ystävä. Sortovuosina hän tuki Suomen oikeustaistelua ja suomalaisia poliitikkoja.
Valmistuttuaan lakitieteen kandidaatiksi Berendsen meni tullilaitoksen palvelukseen, ja 1903 hänet nimitettiin Kööpenhaminan tullinhoitajaksi. Hän osallistui Tanskan julkiseen valtiolliseen elämään ja liittyi radikaaliseen vasemmistoon, jonka keskushallintoon hän kuului. Berendsen toimi Suomen oikeuksien puolesta muun muassa tohtori Carl Martin Norman-Hansenin kanssa, johti Tanskan osanottoa eurooppalaiseen kulttuuriadressiin 1899 Suomen hyväksi ja kirjoitti asiasta eri lehtiin. Hän oli Salmonsenin tietosanakirjan Suomen-osaston avustaja. Hänen puolisonsa oli vuodesta 1891 Anna Levonius Suomesta.
Ivar Formo

Ivar Formo, 1973
| Mitalit> Maa:   Norja.Miesten hiihto. Olympialaiset  | Mitalit> Maa:   Norja.Miesten hiihto. Olympialaiset  | Mitalit> Maa:   Norja.Miesten hiihto. Olympialaiset  | Maa:   Norja> Miesten hiihto. |
| --- | --- | --- | --- |
|  Kultaa | Innsbruck 1976 | 50 km |  |
|  Hopeaa | Sapporo 1972 | 4×10 km |  |
|  Hopeaa | Innsbruck 1976 | 4×10 km |  |
|  Pronssia | Sapporo 1972 | 15 km |  |
| MM-kilpailut  | MM-kilpailut  | MM-kilpailut  |  |
|  Pronssia | Falun 1974 | 4×10 km |  |
|  Pronssia | Lahti 1978 | 4×10 km |  |
Miesten suunnistus
| MM-kilpailut  | MM-kilpailut  | MM-kilpailut  |  |
|  Pronssia | Silkeborg 1974 | viesti |  |
Ivar Formo (24. kesäkuuta 1951 – 26. joulukuuta 2006) oli norjalainen maastohiihtäjä ja suunnistaja.
Formo sijoittui vuoden 1972 talviolympialaisissa Sapporossa pronssille 15 kilometrin kilpailussa ja hopealle viestissä. Vuoden 1976 kisoissa Innsbruckissa Formo voitti 50 kilometrin hiihdon olympiakultaa ja sijoittui jälleen hopealle Norjan viestijoukkueessa. Hiihdon MM-kisoissa Formo voitti pronssia sekä vuoden 1974 Falunin että 1978 Lahden kisojen viestissä.
Suunnistuksessa Formo voitti MM-pronssia viestissä vuonna 1974. Lisäksi hän oli vuonna 1979 mukana oslolaisen Lynin joukkueessa voittamassa Jukolan viestiä.
Formo löydettiin jouluna 2006 hukkuneena Store Sandungen -järvestä Nordmarkassa, lähellä Osloa. Hän oli lähtenyt luistelemaan jäälle ja pudonnut avantoon.
Iso Kaksipuoloinen

| Iso Kaksipuoloinen |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Alavus
Koordinaatit:  62°31′20″N, 23°51′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskupuro:  Mustapuro Jauhojärveen 
Järvinumero:  35.428.1.007
Mittaustietoja
Pinnankorkeus:  155 m  
Rantaviiva:  1,399 km  
Pinta-ala:  5,077 ha  
Saaria:  ei saaria 
 fiIso Kaksipuoloinen 
Iso Kaksipuoloinen  on Etelä-Pohjanmaalla Alavudella Ramsinkylän lähellä sijaitseva järvi.
Maantietoa

Järven pinta-ala on 5,1 hehtaaria, se on 500 metriä pitkä ja 450 metriä leveä.   Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Vähä Haapajärven valuma-alueeseen (35.428) se kuuluu. Järven vedenpinnan korkeus on 155 metriä mpy.
Héctor Bellerín

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Héctor Bellerín Moruno
Syntymäaika: 19. maaliskuuta 1995 (ikä 29)
Syntymäpaikka: Barcelona, Espanja
Pelipaikka: oikea laitapuolustaja
Pituus: 177 cm
Seura
Seura: Real Betis
Pelinumero: 2
Junioriseurat
2003–2011: Barcelona
2011–2013: Arsenal
Seurat
| Vuodet | Seura | O | (M) |
| 2013–2022 | Arsenal | 183 | (8) |
| 2013–2014 | → Watford | 8 | (0) |
| 2021–2022 | → Real Betis | 23 | (0) |
| 2022–2023 | Barcelona | 3 | (0) |
| 2023 | Sporting CP | 10 | (1) |
| 2023– | Real Betis | 27 | (0) |
Maajoukkue
| 2011 | Espanja U16 | 6 | (1) |
| 2012 | Espanja U17 | 6 | (0) |
| 2013–2014 | Espanja U19 | 9 | (0) |
| 2015–2017 | Espanja U21 | 14 | (0) |
| 2016– | Espanja | 4 | (0) |
 Seurajoukkueuran tilastot kattavat vain kansalliset sarjat, päivitetty 30. syyskuuta 2024.  Maajoukkueuran tilastot päivitetty 30. syyskuuta 2024.
Héctor Bellerín Moruno (s. 19. maaliskuuta 1995) on espanjalainen jalkapalloilija, joka edustaa Espanjan Primera Divisiónissa pelaavaa Real Betisiä. Bellerínin pelipaikka on oikea laitapuolustaja.
Ura > Seurajoukkueura

Bellerínin kasvattajaseuransa on Espanjan suurseura FC Barcelona, jota hän edusti vuodet 2003–2011. Vuonna 2011 hän siirtyi englantilaisseura Arsenaliin. Hän debytoi ykkösjoukkeessa liigacupin ottelussa West Bromwichia vastaan syyskuussa 2013. Hän oli kaudella 2013–2014 kolme kuukautta lainalla Englannin Mestaruussarjan Watford FC:ssä, jossa pelejä kertyi kahdeksan.
Bellerín debytoi Mestareiden liigassa syyskuussa 2014 ottelussa Borussia Dortmundia vastaan, kun joukkueen laitapuolustajat Mathieu Debuchy, Calum Chambers ja Nacho Monreal kärsivät vammoista. Vuonna 2014 Bellerín rikkoi myös Theo Walcottin tekemän 40 metrin juoksuennätyksen, joka teki hänestä Arsenalin historian nopeimman pelaajan. Valioliigassa hän pelasi ensimmäisen ottelunsa Hulia vastaan saman vuoden lokakuussa. Kaudella 2014–2015 Bellerín pelasi Valioliigassa 20 ottelua tehden kaksi maalia. Hän oli avauskokoonpanossa Arsenalin voittaessa Aston Villan FA Cupin loppuottelussa 2015. Hän voitti 2015 myös FA Community Shieldin.
Seuraavien kolmen kauden aikana Bellerín kuului Arsenalin vakiokokoonpanoon pelaten 104 valioliigaottelua. Hän oli voittamassa jälleen FA Cupia ja Community Shieldiä 2017. Kaudella 2018–2019 hänen ottelumääränsä väheni 19:ään. Seuraavalla kaudella hän pelasi 15 liigaottelua ja oli voittamassa FA Cupia. Kaudella 2020–2021 hän pelasi 25 valioliigaottelua ja voitti FA Community Shieldin.
Kaudella 2021–2022 Bellerín pelasi lainalla Real Betisin joukkueessa Espanjan Primera Divisiónissa 23 ottelua, joissa 22 kertaa avauskokoonpanossa ja 21 kertaa täydet minuutit.
Bellerin pelasi kevätkaudella 2023 portugalilaisseura Sportingissa.
Ura > Maajoukkueura

Bellerín on pelannut myös monissa Espanjan nuorten maajoukkueissa. Hän kuului Espanjan alle 21-vuotiaiden EM-kilpailuissa 2017 hopeaa saavuttaneeseen joukkueeseen ja pelasi lopputurnauksessa neljä ottelua. Espanjan A-maajoukkueessa hän pelasi kolme ottelua touko-kesäkuussa 2016 ja neljännen pelin marraskuussa 2020.
Kausitilastot > Seurajoukkue

Päivitetty 2. elokuuta 2020.
| Joukkue | Kausi | Liiga> Taso | Liiga> Ottelut | Liiga> Maalit | FA Cup> Ottelut | FA Cup> Maalit | Liigacup> Ottelut | Liigacup> Maalit | Eurooppa> Ottelut | Eurooppa> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- | --- |
| Arsenal | 2013–14 | Valioliiga | 0 | 0 | 0 | 0 | 1 | 0 | 0 | 0 | 1 | 0 |
| Watford (laina) | 2013–14 | Championship | 8 | 0 | 0 | 0 | 0 | 0 | 0 | 0 | 8 | 0 |
| Arsenal | 2014–15 | Valioliiga | 20 | 2 | 3 | 0 | 1 | 0 | 4 | 0 | 28 | 2 |
| Arsenal | 2015–16 | Valioliiga | 36 | 1 | 1 | 0 | 0 | 0 | 6 | 0 | 43 | 1 |
| Arsenal | 2016–17 | Valioliiga | 33 | 1 | 4 | 0 | 0 | 0 | 5 | 0 | 42 | 1 |
| Arsenal | 2017–18 | Valioliiga | 35 | 2 | 0 | 0 | 3 | 0 | 8 | 1 | 46 | 3 |
| Arsenal | 2018–19 | Valioliiga | 19 | 0 | 0 | 0 | 0 | 0 | 0 | 0 | 19 | 0 |
| Arsenal | 2019–20 | Valioliiga | 15 | 1 | 3 | 0 | 2 | 0 | 3 | 0 | 23 | 1 |
| Arsenal | 2020–21 | Valioliiga | 25 | 1 | 1 | 0 | 1 | 0 | 7 | 0 | 34 | 1 |
| Ura yhteensä | Ura yhteensä | Ura yhteensä | 191 | 8 | 12 | 0 | 8 | 0 | 33 | 1 | 244 | 9 |
Inger Støjberg

| Inger Støjberg |
| --- | --- |
 Støjberg vuonna 2023
Tanskademokraattien puheenjohtaja
 8. heinäkuuta 2022–  
Edeltäjä:  puolue perustettu
Tanskan maahanmuutto- ja integraatioministeri
 Lars Løkke Rasmussenin III hallitus 28. marraskuuta 2015 – 27. kesäkuuta 2019  
Edeltäjä:  Manu Sareen
Seuraaja:  Mattias Tesfaye
Tanskan asuntoministeri
 Lars Løkke Rasmussenin II hallitus 28. kesäkuuta 2015 – 28. marraskuuta 2016  
Edeltäjä:  Carsten Mogens Hansen
Seuraaja:  Ole Birk Olesen
Tanskan työministeri
 Lars Løkke Rasmussenin I hallitus 7. huhtikuuta 2009 – 3. lokakuuta 2011  
Edeltäjä:  Claus Hjort Frederiksen
Seuraaja:  Mette Frederiksen
Tanskan tasa-arvoministeri
 Lars Løkke Rasmussenin I hallitus 7. huhtikuuta 2009 – 23. helmikuuta 2010  
Edeltäjä:  Karen Jespersen
Seuraaja:  Lykke Friis
Kansankäräjäedustaja
 2001–2021  
Venstren varapuheenjohtaja
 21. syyskuuta 2019 – 29. joulukuuta 2020  
Edeltäjä:  Kristian Jensen
Seuraaja:  Stephania Lose
Henkilötiedot
Syntynyt: 16. maaliskuuta 1973 (ikä 51) Hjerk, Tanska
Tiedot
Puolue:  Tanskademokraatit (2022–)
Muut puolueet:  sitoutumaton (2021–2022) Venstre (vuoteen 2021)
Aiheesta muualla
inger.dk
Inger Beinov Støjberg (s. 16. maaliskuuta 1973 Hjerk) on tanskalainen poliitikko ja perustamansa Tanskademokraattien puheenjohtaja. Hän kuului aiemmin Venstre-puolueeseen ja oli vuosina 2021–2022 sitoutumaton. Hän toimi tasa-arvoministerinä 2009–2010, työministerinä 2010–2011 ja maahanmuuttoministerinä 2015–2019, joista vuosina 2015–2016 myös asuntoministerinä. Vuosina 2019–2020 hän oli puolueensa varapuheenjohtaja. Hän istui kansankäräjillä vuosina 2001–2021.
Støjberg suoritti maisterin tutkinnon (MBA) Aalborgin yliopistossa 2013.
Kansankäräjät äänesti 2. helmikuuta 2021 äänin 141-30 (enemmistön saamiseksi tarvitaan 90 ääntä) sen puolesta, että Støjbergiä vastaan aloitettaisiin virkasyyteoikeudenkäynti Tanskan virkasyytetuomioistuimessa.Joulukuussa 2021 Støjberg tuomittiin virkamiestuomioistuimessa 60 päivän ehdottomaan vankeuteen laittomasta väärinkäytöksestä ja hallinnollisesta epäkohdasta ministerivastuulain ja Euroopan ihmisoikeussopimuksen (8 artikla) nojalla.
Syynä oli Støjbergin maahanmuuttoministerinä vuonna 2016 antama määräys erottaa turvapaikanhakijapariskunnat toisistaan, mikäli toinen osapuoli oli alaikäinen. Støjbergin mukaan toiminnan tarkoituksena oli estää lapsiavioliittoja. Tuomion seurauksena Støjberg erotettiin parlamentista.
Aiheesta muualla

Kuvia tai muita tiedostoja aiheesta Inger Støjberg Wikimedia Commonsissa
Inariviikot

Inariviikot on Inarin kunnan suurin kesätapahtumien kokonaisuus. Ohjelmistosta löytyy perinteisiä kyläjuhlia, lastentapahtumia, markkinoita, torihulinaa, konsertteja, pelimannitapahtumia, taidenäyttelyitä, retkeilyä, tanssia, teatteria ja festareita. Tapahtumia järjestetään ympäri laajaa kuntaa. Ohjelma huipentuu perinteisesti WaterCross-kisoihin.
Yhteistyössä Inariviikkoja ovat toteuttamassa Inarin kunta sekä paikalliset yhdistykset, yritykset sekä yksityiset voimamiehet ja -naiset.
Kävijämäärät

Vuonna 2015 Inariviikoilla oli yli 13 000 kävijää.
Teemat

Kesällä 2016 Inariviikot järjestetään kahdeksatta kertaa. Tapahtuman teemana on hyvinvointi ja Inariviikot järjestetään 22.–31.7.2016.
Aiheesta muualla

Tapahtuman verkkosivut (Arkistoitu – Internet Archive)
Iso Kalliojärvi (Viitasaari)

| Iso Kalliojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°06′54″N, 26°01′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskujoki:  Heinäjoki Kymönjärveen 
Järvinumero:  14.471.1.011
Mittaustietoja
Pinnankorkeus:  105,4 m  
Pituus:  1,1 km  
Leveys:  960 m  
Rantaviiva:  3,982 km  
Pinta-ala:  23,271 ha  
Tilavuus:  0,0012112 km³ 
Keskisyvyys:  5,2 m  
Suurin syvyys:  15 m  
Saaria:  ei saaria 
 fiIso Kalliojärvi 
Iso Kalliojärvi  on Keski-Suomessa Viitasaarella  Hämälänkylän lähellä sijaitseva järvi.
Maantietoa

Järvi on 1,1 kilometriä pitkä, 960 metriä leveä, ja sen pinta-ala on 23 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,21 miljoonaa kuutiometriä eli 0,00121 kuutiokilometriä. Sen keskisyvyys on 5,2 metriä ja suurin syvyys on 15,0 metriä. Sen rantaviivan pituus on 4,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Kymöjärven–Kärnänjärven alueeseen (14.471) se kuuluu. Järven vedenpinnan korkeus on 105,4 metriä mpy.
Iso Haukilampi (Ilomantsi)

| Iso Haukilampi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Ilomantsi
Koordinaatit:  62°40′15″N, 31°02′30″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.922.1.076
Mittaustietoja
Pinnankorkeus:  145,5 m 
Rantaviiva:  2,9 km 
Pinta-ala:  0,16 km² 
Tilavuus:  0,00139 km³ 
Keskisyvyys:  8,8 m 
Suurin syvyys:  14,7 m 
Saaria:  1
 fiIso Haukilampi 
Iso Haukilampi on korpijärvi Ilomantsin keskustan itäpuolella Pohjois-Karjalassa. Sen pinta-ala on 16 hehtaaria. Etäisyys Joensuusta on 66 kilometriä itäkoilliseen.
Maantiede

Ison Haukilammen pituus kaakosta luoteeseen on 1,15 kilometriä. Leveimmät kohdat ovat noin 200 metriä. Järven länsiranta on melko suora, itäranta mutkittelee. Kolmasosa Isosta Haukilammesta on vähintään kymmenen metriä syvä. Syvin kohta, noin 15 metriä, sijaitsee järven pohjoisosassa. Ison Haukilammen ainoa saari on noin kahden aarin laajuinen luoto järven länsirannan tuntumassa.
Isoa Haukilampea reunustaa metsämaa. Järven länsipuolella sijaitsee Iso Hiislampi. Järvien välinen kannas on Ison Haukilammen pituinen ja noin sata metriä leveä. Kannasta pitkin kulkee Taitajan taival. Kannaksen korkeimmat kohdat ovat noin 20 metriä Ison Haukilammen pintaa ylempänä.
Ison Haukilammen pohjoispuolella sijaitsee Pieni Haukilampi (04.922.1.023), jonka korkeustaso on sama kun Ison Haukilammen. Järvien välillä on vesiyhteys.
Ison Haukilammen vesitilavuus on 1 394 000 kuutiometriä.
Iso Haukilampi (04.922.1.076) kuuluu Nuorajärven alueeseen (04.922), joka on kolmannen jakovaiheen vesistö Vuoksen vesistössä (04). Toinen jakovaihe on Mekrijärven-Nuorajärven alue (04.92) ja ensimmäinen jakovaihe on Koitajoen valuma-alue (04.9).
Ivar Smilga

| Ivar Smilga |
| --- | --- |
 Smilga vuonna 1917
Henkilötiedot
Syntynyt: 2. joulukuuta 1892 Ajola, Liivinmaan kuvernementti, Venäjän keisarikunta
Kuollut: 10. tammikuuta 1937 (44 vuotta) Moskova, Neuvostoliitto
Poliitikko
Puolue:  Neuvostoliiton kommunistinen puolue
Entiset puolueet:  Venäjän sosiaalidemokraattinen työväenpuolue
Asema:  keskuskomitean jäsen
Ivar Tenisovitš Smilga (ven. И́вар Тени́сович Сми́лга; latv. Ivars Smilga; 2. joulukuuta 1892 Ajola, Liivinmaan kuvernementti, Venäjän keisarikunta – 10. tammikuuta 1937 Moskova, Neuvostoliitto) oli latvialaissyntyinen vallankumouksellinen bolševikki. Hän toimi vuosina 1917–1918 bolševikkien hallitseman Suomen venäläisten neuvostojen aluekomitean puheenjohtajana ja 1920-luvulla korkeissa asemissa Neuvostoliiton kommunistisessa puolueessa (NKP).
Elämä

Liivinmaalla syntynyt Smilga oli Venäjän vuoden 1905 vallankumouksen yhteydessä surmatun metsätyömiehen poika. Hän liittyi sosiaalidemokraattiseen työväenpuolueeseen vuonna 1907. Hän aloitti vuonna 1909 opinnot Moskovan yliopistossa, mutta hänet erotettiin seuraavana vuonna vallankumouksellisen toimintansa vuoksi. Hän teki Moskovassa maanalaista puoluetyötä, ja hänet vangittiin vuonna 1911 ja karkotettiin kolmeksi vuodeksi Vologdan kuvernementtiin. Vapauduttuaan hän jatkoi toimintaansa Pietarissa, kunnes sai vuonna 1915 uuden karkotuksen Jeniseiskin kuvernementtiin Siperiaan. Smilga vapautui helmikuun vallankumouksen jälkeen vuonna 1917, ja pian tämän jälkeen hänet valittiin bolševikkipuolueen keskuskomiteaan. Hän oli sittemmin keskuskomitean jäsenenä 1917–1921 ja 1925–1927 sekä ehdokasjäsenenä vuosina 1922–1923 ja 1924–1925.
Bolševikit saivat syyskuussa 1917 ehdottoman enemmistön Suomen alueen venäläisten sotilaiden ja työläisten neuvostojen edustajakokouksessa, jolloin Smilga valittiin Suomen aluekomitean puheenjohtajaksi. Hän kuului myös Venäjän Itämeren laivastoa hallinnoineen Tsentrobaltin johtoon. Lokakuun vallankumouksen aikana Smilga lähetti Suomesta laivaston joukkoja ja aluksia vallankumouksen tueksi. Hän oli myös keskeinen henkilö bolševikkien painostaessa marraskuussa 1917 Suomen sosiaalidemokraatteja ryhtymään omaan vallankumoukseensa. Suomen sisällissodan aikana Smilga nimettiin helmikuussa 1918 Neuvosto-Venäjän täysivaltaiseksi diplomaattiseksi edustajaksi punaiseen Suomeen. Sodan päättyessä Suomen punaisten tappioon Smilga pakeni takaisin Pietariin.
Venäjän sisällissodan aikana Smilga komensi puna-armeijan 7. armeijaa Uralin rintamalla. Vuoden 1920 Puolan–Neuvosto-Venäjän sodassa hän toimi komentajana Mihail Tuhatševskin rinnalla. Smilgan muita tehtäviä olivat Neuvostoliiton talousneuvoston Vesenkhan (1921–1928) sekä valtiollisen suunnittelukomitean Gosplanin (1924–1936) varapuheenjohtajan virat. Vuonna 1926 Smilga liittyi Lev Kamenevin ja Grigori Zinovjevin johtamaan kommunistisen puolueen sisäiseen ”uuteen oppositioon”, joka arvosteli Josif Stalinia ja yhdistyi myöhemmin Lev Trotskin vasemmisto-opposition kanssa niin sanotuksi yhtyneeksi oppositioksi. Tämä johti Smilgan erottamiseen ensin NKP:n keskuskomiteasta ja lopulta koko puolueesta. Smilga sai puoluejäsenyytensä takaisin luovuttuaan Stalinin kritiikistä vuonna 1929. Myöhemmin hänet kuitenkin karkotettiin Habarovskiin ja vangittiin vuonna 1935 Sergei Kirovin murhan jälkeen. Smilga tuomittiin kuolemaan ja teloitettiin Stalinin vainoissa vuonna 1937. Hänen maineensa palautettiin postuumisti 1987.
Aiheesta muualla

Kuvia tai muita tiedostoja aiheesta Ivar Smilga Wikimedia Commonsissa
Iso Kalliojärvi (Jyväskylä)

| Iso Kalliojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  61°54′55″N, 25°47′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Isoon Housujärveen 
Järvinumero:  14.227.1.013
Mittaustietoja
Pinnankorkeus:  164,3 m  
Pituus:  300 m  
Leveys:  100 m  
Rantaviiva:  0,746 km  
Pinta-ala:  1,867 ha  
Saaria:  ei saaria 
 fiIso Kalliojärvi 
Iso Kalliojärvi , joskus myös Iso Kalliolampi , on Keski-Suomessa Jyväskylässä Herapohjan kylän lähellä sijaitseva järvi.
Maantietoa

Järven pinta-ala on 1,9 hehtaaria, se on 300 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 750 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Tammijärven–Hauhajärven valuma-alueeseen (14.227) se kuuluu. Järven vedenpinnan korkeus on 164,3 metriä mpy.
Isfjord Radio

Isfjord Radio lännestä kuvattuna heinäkuussa 2005.
Isfjord Radio on vuonna 1933 perustettu hyötyliikenneasema Huippuvuorilla Isfjordilla Kapp Linnéssa. Toisen maailmansodan aikana saksalaisjoukot tuhosivat sen, mutta asema palasi ääneen uudelleenrakennettuna vuonna 1946. Useimmat Isfjord Radion toiminnoista siirrettiin lentokentän avaamisen myötä Longyearbyeniin vuonna 1975.
Isfjord Radio on yhä toimintakuntoinen (automatisoitu), mutta asemapaikka palvelee nykyisin pääosin tieteellisten tutkimusryhmien ja turistien majapaikkana.
Aseman välittömässä läheisyydessä on radioamatöörien 50 MHz:n taajuusalueen majakka JW7SIX.
Immelmannin käännös

Immelmann
Immelmannin käännös (myös pelkkä immelmann) viittaa kahteen erilaiseen lentokoneella tehtävään kääntöliikkeeseen, jossa koneen suunta muuttuu nopeasti päinvastaiseksi. Manööveri on nimetty ensimmäisen maailmansodan hävittäjälentäjän, saksalaisen Max Immelmannin, mukaan. Tuolloin tällä ilmataisteluliikkellä haettiin uusi hyökkäysasema sen jälkeen, kun oli ensin kertaalleen jo hyökätty toista konetta vastaan. Modernissa taitolennossa immelmann on liikesarja, jossa suunta muuttuu nopeasti 180 astetta eli tehdään paluu tulosuuntaan, mutta kone lentää nyt aiempaa korkeammalla.
Historiallinen ilmataisteluliike

Alun perin Immelmannin käännökseksi kutsuttiin erilaista liikettä kuin nykyään. Historiallinen immelmann oli pystykäännös, jossa lentäjä ensin syöksyi viholliskoneen kimppuun ja veti sen jälkeen koneen ylös. Kun kone oli lähes pysähtynyt, lentäjä käänsi koneen ympäri sivuperäsimellä ja syöksyi uudestaan vihollisen kimppuun.